Avaldame meediakanali Fonte.News esimese videointervjuu – sotsiaalteadlase ja filosoofi Ülo Vooglaiuga. Tartu Ülikooli emeriitprofessoriga vestlevad Fonte.Newsi vastutav väljaandja Veiko Huuse ja peatoimetaja Saale Kareda, filmis ja monteeris Erki Laansalu. Ülo Vooglaid sündis Tallinnas 29. augustil 1935. Aastail 1949-53 õppis ta Haapsalu Pedagoogilises Koolis ja 1954-60 Tartu Riiklikus Ülikoolis (TRÜ), mille lõpetas ajaloo erialal. 1970. aastal kaitses ta filosoofiakandidaadi väitekirja (tänapäeval võrdsustatud filosoofiadoktori kraadiga) ning väitekirja kaitsmise tulemusel sai temast NSVLi üks juhtivaid massikommunikatsiooni uurijaid. Aastail 1965-75 oli Ülo Vooglaid TRÜ õppejõud ja TRÜ sotsioloogia laboratooriumi asutaja ja teaduslik juhendaja. 1986-89, laulva revolutsiooni aastatel, oli ta Pirgu Arenduskeskuse juhataja. Ülo Vooglaid oli Riigikogu VII, VIII ja X koosseisu liige, 2004. aastal astus ta Riigikogu vanima saadikuna omal soovil tagasi, kommenteerides: “karikas ajas lihtsalt üle, sest kõik soovitused jooksid nagu vette ja vastu seina”. Pärast Riigikogust lahkumist on Ülo Vooglaiu põhitähelepanu all olnud teadustöö ja aktiivne ühiskondlik tegevus Eestis, aga ka välismaal. 1996. aastast alates on Ülo Vooglaid Tartu Ülikooli Õigusinstituudi professor ja alates 2000. aastast Tartu Ülikooli emeriitprofessor. Tema teadustöö teemadeks on olnud sotsiaalne kommunikatsioon, organisatsiooni- ja juhtimisteooria, sotsiaalse juhtimise ja iseregulatsiooni mehhanismid, innovatsiooniteooria ja -praktika, teadusmetodoloogia, andragoogika, haridusteooria ja haridusfilosoofia.
Interviews with Veiko Huuse Veiko Huuse koos Argo ja Eveliniga aitab kergitada loori maailmakorralduselt, mis nähtav, kuid paljudele mõistmata.